b'\n_START_ARTICLE_\nPasikartojantis kodas\n_START_PARAGRAPH_\nPasikartojantis kodas (angl. duplicate code) \xe2\x80\x93 ta pati instrukcij\xc5\xb3 seka programos tekste pasikartoja dukart ar daugiau. Toki\xc4\x85 program\xc4\x85 sunkiau pri\xc5\xbei\xc5\xabr\xc4\x97ti (jei pasikartojan\xc4\x8diame fragmente aptinkama klaida, j\xc4\x85 reikia taisyti i\xc5\xa1kart keliose vietose). Pasikartojantis kodas yra rimta ir paplitusi programavimo problema. Manoma, jog daugelyje didesni\xc5\xb3 sistem\xc5\xb3 jis sudaro apie 10%\xe2\x80\x9315% viso kodo.\n_START_SECTION_\nPavyzdys\n_START_PARAGRAPH_\nPavyzd\xc5\xbeiui, sakiniai:_NEWLINE__NEWLINE_  int s1 = 0;_NEWLINE_  for (int i = 0; i < 10; i = i + 1)_NEWLINE_    s1 = s1 + i * i;_NEWLINE_  int s2 = 0;_NEWLINE_  for (int i = 0; i < 10; i = i + 1)_NEWLINE_    s2 = s2 + i;_NEWLINE_daug ai\xc5\xa1kiau atrodyt\xc5\xb3 bei b\xc5\xabt\xc5\xb3 grei\xc4\x8diau vykdomi sujungti \xc4\xaf vien\xc4\x85:_NEWLINE__NEWLINE_  int s1 = 0;_NEWLINE_  int s2 = 0;_NEWLINE_  for (int i = 0; i < 10; i = i + 1)_NEWLINE_    {_NEWLINE_      s1 = s1 + i * i;_NEWLINE_      s2 = s2 + i;_NEWLINE_    }\n_START_SECTION_\nTrij\xc5\xb3 pakartojim\xc5\xb3 taisykl\xc4\x97\n_START_PARAGRAPH_\nYra \xc5\xbeinoma "trij\xc5\xb3 pakartojim\xc5\xb3 taisykl\xc4\x97", kurios autoriai si\xc5\xablo imtis pertvarkym\xc5\xb3 (atsikratant pakartojimo) jei kodo fragmentas kur nors kartojasi daugiau nei du kartus. Kiti \xc5\xa1altiniai si\xc5\xablo apskritai vengti bet koki\xc5\xb3 pasikartojim\xc5\xb3.'